
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1348 


17 Οκτωβρίου 2002 


Το παρόν ΦΕΚ επανεκτυπώθηκε λόγω λάθους. 


ΑΠΟΦΑΣΕΙ Σ 

Αριθ. ΥΠΠΟ/ΓΔΑ/ΑΡΧ/Α1/Φ21Ζ58772/3934 
Καθορισμός Ζωνών Προστασίας Α και Β Αρχαιολογικού Χώρου 
Φυλακωπής Μήλου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του Ν. 1558/85 (ΦΕΚ 137/Α/26.7.85) «Κυβέρνη¬ 
ση και Κυβερνητικά Όργανα». 

2) Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 29.11.90) 
«Εξαίρεση από τον περιορισμό των τριών υπογραφών». 

3) Την ΥΠΠΟ/ΓΝΟΣ/11536/10.3.92 (ΦΕΚ 210/Β/24.3.92) «Πα¬ 
ράλληλη άσκηση αρμοδιοτήτων από τον Υπουργό Πολιτισμού 
και τους Προϊσταμένους Υπηρεσιών του ιδίου Υπουργείου». 

4) Τις διατάξεις του Ν 3028/02 «Για την προστασία των Αρχαι- 
ότητος και εν γένει της Πολιτιστικής Κληρονομιάς» και ειδικότε¬ 
ρα το άρθρο 13 «Αρχαιολογικοί χώροι εκτός οικισμών. Ζώνες 
Προστασίας». 

5) Τις διατάξεις του Ν. 1127/81 (ΦΕΚ32/Α/81)«Περίκυρώσεως 
της εις Λονδίνον, την 6ην Μάίου 1969, υπογραφείσης Ευρωπαϊ¬ 
κής Συμβάσεως δια την προστασίαν της αρχαιολογικής κληρο¬ 
νομιάς». 

6) Την 3888/21.2.67 υπουργική απόφαση «Περί χαρακτηρι¬ 
σμού αρχαιολογικών χώρων Μήλου» (ΦΕΚ 168/Β/09.3.67) και 

7) Την Α1/Φ21/58434/2938/16.11.79 υπουργική απόφαση «Πε¬ 
ρί επεκτάσεως ορίων Ζώνης αρχαιολογικού χώρου Φυλακωπής 
Μήλου» (ΦΕΚ 209/ 29.2.80). 

8) Την ομόφωνη γνωμοδότηση του Κεντρικού Αρχαιολογικού 
Συμβουλίου, όπως διατυπώθηκε στην 28/10.7.02 Συνεδρία του, 
αποφασίζουμε: 

Γ ια λόγους προστασίας του κηρυγμένου -με τις με αριθμ. (6) 
και (7) αναφερόμενες στο προοίμιο της παρούσης Υπουργικές 
Αποφάσεις- αρχαιολογικού χώρου της Φυλακωπής Μήλου καθο¬ 
ρίζουμε Ζώνη Α και οριοθετούμε Ζώνη Β Προστασίας, ως εξής: 

I. Ζώνη Α 

Η Ζώνη Α, Απολύτου Προστασίας, Αδόμητη, διακρίνεται σε δύο 
τμήματα ως εξής: 

α) Ζώνη Α, η οποία οριοθετείται από τα σημεία 18,18°, 18β, 18γ, 

19 .30, 31, ακτογραμμή, 18 στο χάρτη κλίμακας 1:5.000 

(αποσπάσματα Φ.Χ. Γ.Υ.Σ 7572.4 και 7572.6) που συνοδεύει την 
Απόφαση αυτή και περιλαμβάνει την αρχαία πόλη τηςΦυλακωπής 
και τα νεκροταφεία της στις θέσεις Κάπρος, Κάπαρη και Αγριλιά. 

β) Ζώνη Α, η οποία οριοθετείται στο συνημμένο απόσπασμα 
Φ.Χ Γ.Υ.Σ 7572.4 από τα σημεία 32,33,34,35,36,37, 8,32 και πε¬ 
ρικλείει μνημειώδη θαλαμωτό τάφο των Κλασικών Χρόνων (δεύ¬ 
τερο μισό του 4ου αι. π.Χ) και τον περιβάλλοντα χώρο του. 


Στη Ζώνη Α απαγορεύεται η δόμηση, οποιαδήποτε αλλοίωση 
του εδάφους, καθώς και οποιαδήποτε κατασκευή (π.χ. αποθή¬ 
κες, θερμοκήπια, δεξαμενές κ.λπ.) για την οποία απαιτείται ή δεν 
απαιτείται έγκριση της αρμόδιας πολεοδομικής αρχής. 

Όπου υπάρχουν γεωργικές εκτάσεις, επιτρέπεται η κατα¬ 
σκευή των απαραίτητων έργων άρδευσης σε βάθος μέχρι 0,30 μ., 
από τη στάθμη του φυσικά διαμορφωμένου εδάφους, καθώς και 
τα απλά με δίκτυο επιφανειακά έργα άρδευσης, η κατασκευή 
φρεατίων και αντλιοστασίων διαστάσεων 2,5 χ 2,5 χ 2,5 μ, οι ανοι¬ 
χτές με αβαθή άροση καλλιέργειες και η ελεύθερη βοσκή. 

Όπου υπάρχουν επιφανειακές ενδείξεις αρχαίων θα προηγεί¬ 
ται ανασκαφική έρευνα από την αρμόδια ΚΑ' ΕΠΚΑ και αν κριθεί 
απαραίτητο για λόγους προστασίας των αρχαίων, η καλλιέργεια 
θα γίνεται μόνο με εργατικά χέρια. 

Όπου υπάρχουν δασικές εκτάσεις, αυτές θα διατηρήσουν το 
δασικό χαρακτήρα τους. 

Απαγορεύεται η διάνοιξη νέων οδών, επιτρεπομένης μόνο της 
βελτίωσης και της συντήρησης των υφισταμένων οδών. 

Των νομίμως υφισταμένων κπσμάτων επιτρέπεται μόνο η συντή¬ 
ρηση και η επισκευή γιαλόγους χρήσης και υγιεινής και η κατασκευή 
φρεατίου και αντλιοστασίου διαστάσεων 2,5 χ 2,5 χ 2,5 μ., απαγο- 
ρευομένης οποιοσδήποτε επέκτασης (καθ’ ύψος και κατ’ έκταση). 

Όλες οι προαναφερόμενες δραστηριότητες, συμπεριλαμβα¬ 
νομένων και αυτών που αφορούν σε δασικές εκτάσεις, επιτρέπο¬ 
νται μόνο εφ’ όσον έχουν την προηγούμενη έγκριση των αρμο¬ 
δίων Υπηρεσιών του ΥΠ.ΠΟ. 

Ως προς τα αυθαίρετα κτίσματα, τα οποία εντός αρχαιολογι¬ 
κού χώρου ουδέποτε νομιμοποιούνται, αλλά υποχρεωτικά κατε¬ 
δαφίζονται, κατά τις κείμενες διατάξεις (Ν.3028/2002, άρθρο 10, 
Ν.1337/83, ΦΕΚ 33/Α714.3.83 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις», άρθρα 15, 
παρ. 2στ, 16, παρ. 2 και 17, παρ. 1), επιβάλλεται πάντοτε η άμεση 
κατεδάφισή τους. 

II. Ζώνη Β 

Η Ζώνη Β, η οποία οριοθετείται γύρω από τη Ζώνη Α, σύμφωνα με 

τα σημεία 1,2,3.15,16,17, ακτογραμμή, 1 και αν αφαιρεθεί η 

Ζώνη Α στα συνημμένα αποσπάσματα Φ.Χ. Γ.Υ.Σ (7572.4 και 7572.6), 
βρίσκεται γύρω από τη Ζώνη Α και αποτελείτο ευρύτερο περιβάλ¬ 
λον του αρχαιολογικού χώρου της Φυλακωπής και της Ζώνης Α. 

Μετά τη δημοσίευση της παρούσης Απόφασης σε ΦΕΚ, θα 
προωθηθεί η διαδικασία καθορισμού χρήσεων γης και όρων δό¬ 
μησης της Ζώνης Β, σύμφωνα με το άρθρο 13 του Ν.3028/2002. 

Τα σημεία που οριοθετούν τις Ζώνες Α και Β αντιστοιχούν στα 
ζεύγη συντεταγμένων, που παρατίθενται στους συνημμένους πί¬ 
νακες συντεταγμένων. 

ΥΠΠΟ/ΔΑΑΜ 

ΤΜΗΜΑ ΤΟΠΟΓΡΑΦΗΣΕΩΝ κ' 
ΦΩΤΟΓΡΑΜΜΕΤΡΙΑΣ 


ΚΗΡΥΞΗ ΠΕΡΙΟΧΗΣ ΦΥΛΑΚΩΠΗ ΜΗΛΟΥ 


ΖΩΝΗ Β 

